《红石峡》
清代·马履泰

金粟祠前大漠开，凭高指点旧烽台。陈云黄卷平沙去，战血红蒸断峡来。

雁海茫茫浑不辨，漳河滚滚浩难回。即今日暮边声静，坐听严城鼓角催。

作者简介：（1746—1829）浙江仁和人，字叔安，一字定民，号菽庵，又号秋药。乾隆五十二年进士，官太常寺卿。以文章气节重于时，书法古健，亦工诗画。有《秋药庵集》。